"Inter" jamoasi "Atletiko" bilan braziliyalik himoyachi Mirandani transfer qilish bo‘yicha kelishuvga erishdi. Bu haqda Corriere dello Sport nashri xabar bergan.    Xabarda yozilishicha, "nerazzurilar" ushbu futbolchi uchun 12,5 mln yevro sarflaydi. Shuningdek, "Atletiko" hisobiga keyinchalik bonuslar sifatida 2 mln yevro miqdorida pul o‘tkazilishi ham  mumkin.    Ma’lumot uchun, ayni vaqtda Braziliya terma jamoasi bilan Chilidagi Amerika Kubogi o‘yinlarida ishtirok etayotgan Miranda yakunlangan mavsumda "Atletiko" uchun 23 o‘yin o‘tkazib, 3ta gol va bir golli uzatma amalga oshirgan.